ร้านนี้อยู่ในโครงการ the Phyll สุขุมวิท ใกล้ๆ BTS อ่อนนุช ครับ เข้าทางข้างหน้ามีทางลงใต้ดินก็ถึงเลย บรรยากาศร้านดูทึมๆครับ อาจจะเป็นเพราะเพิ่งเปิดร้านเลยยังไม่มีคน มีโต๊ะนั่งประมาณ 6-7 โต๊ะ แล้วก็มีที่นั่งเคาท์เตอร์ ร้านไม่ค่อยสะอาดเท่าที่ควรนะครับ วันนี้ผมมานั่งที่เคาท์เตอร์ อุปกรณ์ทำครัวดูเหมือนไม่ได้ล้าง คราบน้ำมัน ฝุ่นเกาะเลยครับ ทั้งร้านมี 2 คน ทำครัว 1 พนักงานรับออเดอร์ 1คนทำครัวเป็นคนญี่ปุ่นดูเหวี่ยงๆหน่อย ผมสั่งราเมนชิโระคาคุนิ รสชาติก็มันมากตามคาด แต่กลิ่นอาหารเนี่ย ผมว่าไม่ใช่วัตถุดิบที่ทำสดใหม่ เนื้อหมู 3 ชั้น ผมว่าต้องค้างคืนมาแน่ๆ เส้นพอไปไหวแต่ก็รู้สึกแอบดิบนิดๆ เครื่องที่ให้มาน่อยมาก ในราคาขนาดนี้ ที่หนักที่สุดคือชาฮั่ง พอดีผมนั่งหน้าเคาท์เตอร์เลยเห็นว่าเค้าทำอะไรบ้าง ตอนที่ผัดข้าวผัดเนี่ย มันทำข้าวผัดหกแล้วเอามือไปหยิบส่วนที่หกใส่กระทะ แล้วผัดต่อเหมือนไม่มีอะไร คือถ้าร้านสะอาดมากกก แล้วพ่อครัวใส่ถุงมืองี้ผมพอจะทำใจนะ เจอช๊อตนี้เข้าไปตอนแรกจะใจดีให้ซัก 2-3 ดาว แบบนี้เอาไป 1 ก็เต็มกลืนแล้วครับ ประทับใจมาก อ่อราคาที่ผมสั่งไป 290 แล้วต้อง +vat อีก ผมว่าแพงไปนะ

สรุปว่าไม่แนะนำให้ไปครับ ไปกินที่อื่นดีๆในราคาที่ถูกหรือเท่ากันดีกว่าครับ